《和留少微丰湖怀坡仙韵》
宋代·陈元晋

吊古谁翻楚些歌，百年陈迹怆怀多。
春风草绿松根寺，夜雨灯寒窣堵波。
老鹤旧曾陪杖履，闲鸥今尚护烟莎。
凭君莫忆当时事，惆怅人间春梦婆。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。